Stupid Cupid

«Stupid Cupid» er en amerikansk sang, skrevet av Neil Sedaka og Howard Greenfield. Den ble en hit for Connie Francis in 1958. 
Våren 1958 lå Francis som # 4 på Billboard Hot 100-listen med sin gjennombruddshit, en rockballadeversjon av standardsangen «Who's Sorry Now?». Oppfølgeren «I'm Sorry I Made You Cry», som var i en liknende stil, hadde knapt nådd Top 40 og Francis erindrer: «Jeg visste jeg måtte komme med en hit på den tredje platen. Det var avgjørende. Jeg hørte på hver forleggers sang i New York, men ingen fenget meg». Til slutt fikk Don Kirshner i Aldon Music  Greenfield og Sedaka (som var ansatt som låtskrivere hos Aldon) til å besøke Francis i hennes hjem for å promotere deres sanger: Etter å lyttet til et antall ballader, som både Francis og hennes besøkende, Bobby Darin, følte var for sofisitikerte for å appellere til tenåringsmarkedet, spurte Francis om låtskriverne hadde «noe litt mer livelig». Greenfield ba Sedaka om å spille «Stupid Cupid», et uptemponummer ment for the Shepherd Sisters. Sedaka innvendte mot at Francis, en classy lady, ville bli fornærmet over å bli promotert en slik barnslig sang, men Greenfield tilbakeviste Sedakas innvendinger og sa: «Hva har vi å tape, hun hater alt vi skriver, gjør hun ikke? Spill den allerede!» Etter å ha hørt bare noen linjer erindrer Francis: «Jeg begynte å hoppe opp og ned og jeg sa: Det er det! Dere karer skrev min neste plate!».Francis spilte inn «Stupid Cupid» 18. juni 1958 i Metropolitan Studio (NYC): LeRoy Holmes dirigerte koret og orkesteret, mens Morty Kraft produserte sessionen. Bemerkelsesverdig for innspillingen er det ukrediterte bassgitararbeidet: et kompleks og energisk riff som har overlevd tiårenes løp og har bevist å være én av den tidlige rock and rollens best innspilte bassgitarsessioner. En versjon av «Carolina Moon», innspilt i Metropolitan Studio 9. juni med Kraft som produsent og Joe Lipman som dirigent ble brukt som B-side. «Stupid Cupid» og «Carolina Moon» ble utgitt på singlen MGM K 12683 i juni 1958.
«Stupid Cupid» ble en rimelig sterk comebacksang for Francis og nådde Top 15 i august samme år med en besteplassering som # 14 på Billboard Hot 100-listen. Francis måtte vente til 1959 for å gjøre sin tilbakekomst på Top 10 med «My Happiness». 


== Andre versjoner ==
Maureen Evans. Hun gjorde sin første kjente innspilling med coverversjoner av «Stupid Cupid»/«Carolina Moon». De ble utgitt på singlen Embassy 45 WB 300 i september 1958. Embassy Records produserte soundalike-versjoner av aktuelle hits for Woolworths, som ble solgt til en lavere pris enn originalhitene.
Wanda Jackson. Utgitt på LP-platen Right or Wrong (Capitol ST 1596) i oktober 1961
Jordan McCoy. Han fremførte sangen i American Idols American Juniors
Manda Moore. Utgitt på CD-platen The Princess Diaries – Original Soundtrack (Disney 860731) i 2001
Queen hadde med «Stupid Cupid» i rock 'n' roll-medleyene i gruppas liveshows i 1970-årene
Neil Sedaka, én av sangens låtskrivere, spilte inn sin egen versjon i 1959. Den ble utgitt på LP-platen Neil Sedaka (RCA Victor LSP 2035 (stereo) og RCA Victor LPM 2035 (mono)) i USA i 1959 og på single i Italia på RCA Italiana-etiketten. B-siden var «As Long As I Live».
White Bear – Björn Nilsson and The Rocksters. Utgitt på EP-platen Karusell KSEP 3134 i desember 1958
Jo Wyatt (fra Minipops)


== På andre språk ==
Brasilianske Celly Campelo. Hun spilte inn en portugisiskspråklig versjon, «Estúpido Cupido». Den ble utgitt på singlen Odeon 14434 i mars 1959. Teksten var skrevet av Fred Jorge
Arja Koriseva. En finskspråklig versjon, «Tuttu juttu», ble utgitt på hennes CD, Arja Koriseva (Finnlevy FCD 5149) i 1990. Teksten var skrevet av Turkka Antero Mali
Danny Mann, Orchester Johannes Fehring. De spilte inn en tyskspråklig versjon med tittelen «Sexie Hexy». Utgitt på singlen Polydor 23 859 i 1958. Teksten var skrevet av H. Kia og Kurt Hertha. A-siden var «Hula Hoop».


== Norsk versjon ==
Bjørn Lundquist har skrevet en norsk versjon. Den bærer tittelen «Tamagotchi».


=== Innspilling ===
Kara fra Sahara. Utgitt på CD-platen Kara fra Sahara (Barneselskapet BSCD 1006) i 1997.


== Listeplasseringer ==


== Referanser ==